Нармандахын Энхшүр

Нармандахын Энхшүр (1999 оны 1-р сарын 3-нд Улаанбаатар хотод төрсөн) - Монгол Улсын Гавьяат тамирчин, ой тогтоолтын олон улсын их мастер, Гиннессийн дэлхийн рекорд эзэмшигч. Дэлхийн чансаанд 2-т бичигдэж байсан.

Тогтоосон Рекорд амжилт
Улсын болон олон улсын ой тогтоолтын 16 тэмцээнд оролцсоноос 14-д нь ялалт байгуулсан ба багц хөзөр цээжлэх, хоёртын тоолол, тооны марафон, зураг зэрэг оюуны спортын төрөлд 10 удаа дэлхийн рекордыг тогтоосон юм. 
2017 онд 26 дахь удаагийн Ой тогтоолтын дэлхийн аварга шалгаруулах тэмцээнд 30 минутын хугацаанд 5,445 хоёртын тооллын цувааг цээжилснээрээ дэлхийн рекордыг эвдэж Гиннессийн номд бичигдсэн. 
ОХУ-ын  Москва хотноо Россия-1 телевизийн "Гайхамшигт хүмүүс" (Удивительные Люди) нэвтрүүлэгт амжилттай оролцон оюуны нөөц боломж хязгааргүй гэдгийг харуулж, оросуудыг гайхашруулж чадсан. Даалгаврын хувьд 1200 ширхэг сарнайг 9 минутад тогтоож, дарааллаар нь алдаагүй хэлэх, мөн байрыг нь сольсон нэг цэцгийг олох даалгаврыг 5 минутад алдаагүй гүйцэтгэсэн. 
2023 оны 3-р сарын 1-нд БНХАУ-ын “Super Brain” телевизийн шоу нэвтрүүлэгт давхарласан гарын алга цээжилж, 200 хүний гарын алганы хээ дундаас олох даалгаврыг 100% алдаагүй гүйцэтгэж Хятадын шилдэг тамирчдыг ялсан юм.

Боловсрол
	“Хүслийн Өргөө” бүрэн дунд сургууль- Бүрэн дунд боловсрол  
	Бээжин их сургууль -  Дэлхийн түүхийн мэргэжлээр бакалаврын зэрэг 
   Бээжин их сургууль - Олон улсын харилцаа магистрын зэрэг

Хүртсэн шагналууд

	Монголын ихрүүдийн холбооны авьяаслаг “Ихэр Мисс”, 2008 он
	БГД-ийн Засаг даргын Өргөмжлөл (2011 он) 
	“Мөнгөн хараацай - 2012” Хүүхдийн ардын урлагийн наадмын өргөмжлөл
	Монголын Ихрүүдийн холбооны “Шилдэг сурагч” алтан медаль (2012 он)
	Хүүхдийн Төлөө Үндэсний Газрын “Авьяас” алтан медаль (2015)
	Монголын сурагчдын холбооны “Шилдэг сурагч” алтан медаль .  
	2012 оны “Нийслэлийн шилдэг хүүхэд” өргөмжлөл.
	“Шилдэг сурагч” алтан медаль （2016 он）
	“Ази тивийн шилдэг тамирчин” （2017 он）
	Монголын оюутны холбооны “Шилдэг оюутан” （2017 он）
	“Оны онцлох хүн” （2018 он） 
	Монголын залуучдын холбооны шагнал “Оны шилдэг оюутан -Алма матер”（2017он）
	Боловсролын яамны жуух бичиг （2018 он） 
	Архангай аймгийн “Тэнгэрийн Суварга” цомын эзэн （2021 он） 
	Forbes Mongolia 30 under 30（2022 он） 
	“People awards” оны шилдэг спортын тамирчдаар шалгарав （2023он）

Гэр бүл
Ихрийн өрөөсөн Нармандахын Мөнхшүр нь дэлхийн хошой аварга, Монгол улсын гавьяат тамирчин цолтой, мөн ой тогтоолтын тамирчин юм.

Эх сурвалж

Ангилал:Монголын ой тогтоолтын тамирчин
Ангилал:Монгол улсын гавьяат тамирчин
Ангилал:Монголчууд
Ангилал:1999 онд төрсөн